**12. ura Obsredozemske pokrajine – družbenogeografsko**

Z današnjo uro zaključujemo pregled slovenskih pokrajin. Spoznati moraš še družbenogeografske značilnosti Obsredozemskih pokrajin, kar je današnja naloga.

Pripravi si SDZ in zemljevid, nato pa veselo na delo:

Navodilo:

1. V SDZ preberi te vsebine na str. 136, 137 in 139 (Kakšne so družbene značilnosti slovenske obale). Na podlagi prebranega oblikuj zapis – podnaslovi v SDZ naj bodo točke v tvojem zvezku. Nato dodajaj alineje, vejaj … - kot ti najbolj ustreza.
2. V SDZ na str. 140 je predstavitev Luke Koper. O Luki Koper preberi še na <https://sl.wikipedia.org/wiki/Luka_Koper>. Na podlagi prebranega oblikuj zapis – to naj bo naslednja točka. Vključi le ključne podatke:
* lega in njen pomen, prednost
* leto izgradnje
* vrste povezav z zaledjem
* zaledne države
* blago, ki ga pretovarjajo
* letni pretovor (poišči podatke za največja pristanišča, npr. Šanghaj, Singapur, Rotterdam, in naredi primerjavo)
* velika težava
* katere dejavnosti so vezane na Luko Koper (RAZMISLI)
* kako pristanišče vpliva na razvoj celotnega območja (RAZMISLI)
1. Preberi še o zgodovini obalnega območja in oblikovanju meje v Tržaškem zalivu po drugi svetovni vojni na str. 138.
2. Reši naloge, tako da so po današnji uri narejene pri Obsredozemskih pokrajinah vse.
3. Dopolni tabelo, v kateri si delal primerjavo med slovenskimi pokrajinami, še z Obsredozemskimi.

Narejeno poslikaj in mi pošlji na znani e-naslov.

Če imaš še kakšne dolgove, opravi zamujeno DO KONCA TEGA TEDNA, do petka do 20.00. Do takrat morajo biti naloge za geografijo opravljene v celoti.

Uspešno delo vam želim,

Nevenka Šega